बात करें क्षेत्रीय राजनीति की तो विधानसभा चुनाव 2013 में शिमोगा निर्वाचन क्षेत्र से कांग्रेस के मौजूदा विधायक के.बी. प्रसन्ना कुमार ने 39,355 वोटों के साथ 50.18 फीसदी वोट हासिल किए थे जबकि कर्नाटक जनता पक्ष के एस. रुद्रगौड़ा ने 49.82 प्रतिशत वोटों के साथ 39,077 वोट लिए थे. शिमोगा में बीजेपी और कांग्रेस के कद्दावर नेता के बीच जंग है. शिमोगा निर्वाचन क्षेत्र से बीजेपी से के.एस. ईश्वरप्पा और कांग्रेस से के.बी. प्रसन्ना कुमार मैदान में हैं. वहीं, जनता दल-सेक्युलर ने एच.एन. निरंजन, ऑल इंडिया महिला इंपॉवरमेंट पार्टी ने मोहम्मद युसूफ खान, रिपब्लिकन सेना ने एम. रमेश, जन समानार्य पार्टी ने रमेश गौड़ा, नम्मा कांग्रेस ने एम. समीउल्ला, प्रोटिस्ट ब्लॉक इंडिया ने सुरेखा पी.वी. को दिग्गजों के खिलाफ चुनाव मैदान में उतारा है. इसके अलावा 12 निर्दलीय चुनाव मैदान में अपनी किस्मत आजमा रहे हैं.